**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2017. JANUÁR 19-I RENDES ÜLÉSÉRŐL.**

**Határozatok:**

**1/2017. (I. 19.)**

**2/2017. (I. 19.)**

**3/2017. (I. 19.)**

**4/2017. (I. 19.)**

**5/2017. (I. 19.)**

**6/2017. (I. 19.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2017. január 19-i rendes üléséről.

Jelen vannak: Tóth Istvánné polgármester Dormán Jenő, Simon Viktória,

Sipos László képviselők,

Fazekas István jegyző, Darabos Balázsné jegyzőkönyvvezető.

Távol voltak: Bogár István alpolgármester, Patakiné Sümegi Mária Erzsébet,

Vizlendvai László képviselők.

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Sipos László és Simon Viktória képviselőket.

Tóth Istvánné polgármester javaslatot tett az ülés napirendjére.

**NAPIREND:**

1./ Tájékoztató az elmúlt ülés óta történtekről

Előadó: Tóth Istvánné polgármester

2./ A Teskándi Közös Önkormányzati Hivatal 2016. évi munkájáról beszámoló

Előadó: Fazekas István jegyző

3./ Rendőrségi beszámoló

Előadó: Tóth Istvánné polgármester

4./ Lakosság környezeti állapotáról tájékoztató

Előadó: Tóth Istvánné polgármester

5./ Egyéb ügyek

Zárt ülés:

6./ A polgármester beszámolója polgármesteri hatáskörben hozott döntésekről

Előadó: Tóth Istvánné polgármester

A napirendi javaslatot a képviselőtestület egyhangúlag elfogadta.

**1./ Tájékoztató az elmúlt ülés óta történtekről**

**Előadó: Tóth Istvánné polgármester**

Tóth Istvánné polgármester az elmúlt ülés óta történt fontosabb eseményekről tájékoztatta a képviselőtestületet:

-elkészült a lábas pajta terve, építési engedélyezési eljárásra beadásra került,

-Goodwill Consulting Kft-vel 1 éves szerződéskötésre került sor pályázatírásra,

- a konyha felújítás pályázat kapcsán tájékoztatást hív össze az iskola többi tulajdonosaival,

-elkészült a hivatal Informatikai Biztonsági Szabályzata

- február végéig tart a közmunka program, amelyben 1 fő vesz részt, további folytatásról még nincs információ

- a kulturális közfoglalkoztatás is február végéig tart, amelyben 2 fő vesz részt. A további folytatásról szándéknyilatkozat került aláírásra.

- az önkormányzati feladatellátást kiegészítő pályázaton az önkormányzat támogatásban részesült.

- az idei év költségvetésének készítése folyamatban van, a minimálbér jelentős emelésével számolni kell,

-Szabó László az I. fokú bírósági ítéletet megfellebbezte, a II. fokú tárgyalás márciusban lesz.

- A Kúria meghozta ítéletét Babosdöbréte és Hottó Önkormányzatok ellen a Csukás István Iskola pénzügyi elszámolásával kapcsolatban. / Ennek egyes részeit ismertette./

A képviselőtestület az elhangzott tájékoztatást tudomásul vette.

**2./ A Teskándi Közös Önkormányzati Hivatal 2016. évi munkájáról beszámoló**

**Előadó: Fazekas István jegyző**

/ Írásos előterjesztés a jegyzőkönyv melléklete./

Fazekas István jegyző jogszabály írja elő, hogy minden évben a hivatal munkájáról be kell számolni. A beszámolót már valamennyi településen megtárgyalták. A hivatal és a kirendeltségek működése zökkenőmentes volt. Az állami támogatás a hivatal fenntartására elegendő volt. Fontos ügyekben a közös egyeztetések megvannak.

Kérte a beszámoló elfogadását.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 1/2017. (I.19.) számú határozata**

Teskánd Község Önkormányzat Képviselőtestülete a Teskándi Közös Önkormányzati Hivatal munkájáról szóló beszámolót elfogadja.

**3./ Rendőrségi beszámoló**

**Előadó: Tóth Istvánné polgármester**

/ Írásos előterjesztés a jegyzőkönyv melléklete./

Tóth Istvánné polgármester ismertette az előterjeszt, kérte, hogy a beszámolót a képviselőtestület fogadja el.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 2/2017. (I.19.) számú határozata**

Teskánd Község Önkormányzat Képviselőtestülete a rendőrségi beszámolót elfogadja.

**4./ Lakosság környezeti állapotáról tájékoztató**

**Előadó: Tóth Istvánné polgármester**

/ Írásos előterjesztés a jegyzőkönyv melléklete./

Sipos László sok panasz van az ivóvíz minőségére.

Tóth Istvánné polgármester konkrét panasz esetén jeleztük a szolgáltató felé. A mérés eredménye megfelelő volt.

Javasolná, hogy hívják meg a szolgáltató képviselőjét.

Sipos László szerepeltetni kellene az előterjesztésben a Május 1.utcai problémát is.

Tóth Istvánné polgármester a Szent István és Deák Ferenc utca vízelvezetésére sincs vízjogi üzemeltetési engedély. A tervező szerint itt a vízelvezetés megfelelő.

Egyetért azzal, hogy a Május 1. utcai talajvíz probléma kerüljön bele.

Dormán Jenő a Május 1. utcai lakóknak saját maguknak kellene vállalni árok húzását a telkük végében.

Több hozzászólás nem volt, Tóth Istvánné polgármester szavazásra tette fel az előterjesztést és az elhangzott javaslatot, a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 3/2017. (I. 19.) számú határozata**

Teskánd Község Önkormányzat Képviselőtestülete a település környezeti állapotáról szóló tájékoztatót elfogadja.

**5./ Egyéb ügyek**

**Védőnői beszámoló**

Tóth Istvánné polgármester ismertette a védőnői beszámolót. A védőnő munkáját jól végzi, semmilyen visszajelzés nem volt.

Javasolta, hogy a beszámolót fogadják el.

Simon Viktória a védőnő lelkiismeretesen végzi munkáját.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 4/2017. (I. 19.) számú határozata**

Teskánd Község Önkormányzat Képviselőtestülete a védőnői munkáról szóló beszámolót elfogadja.

**Tölgyfa utcai járda**

Tóth Istvánné polgármester ismertette Tóth Bálint Tölgyfa utcai lakos levelét. A járda építésével már foglalkoztak, de a számításra jöhető nyomvonalhoz a szomszédos lakóház tulajdonosa nem járul hozzá. Kérjenek tervezőtől ajánlatot járda tervezésére és engedélyezésére.

Sipos László engedély nélkül ne építsenek semmit.

**Zalaegerszeg 0235. hrsz. ingatlan eladása**

Tóth Istvánné polgármester ismertette Zalaegerszeg Megyei Jogú Város Polgármesteri Hivatalának megkeresését, mely szerint a Zalaegerszeg, 0235 hrsz-ú - kivett vízmű megnevezésű, 769 m2 nagyságú - ingatlan tulajdonostársainak ismételt vételi ajánlatot tesznek 864,- Ft/m2 áron 4,614 m2 x 864,- Ft/m2 áron a tévesen kiküldött 9.900,- Ft helyett 3.990,- Ft összegben.

Kérem szíves tájékoztatását arra vonatkozóan, miszerint továbbra is értékesíteni kívánják e a mellékletben megjelölt területben lévő 6/1000 tulajdoni hányadukat a fent nevezett, 3.990,- Ft összegben.

Javasolta, hogy az ajánlatot fogadják el.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzata 5/2017. (I. 19.) számú határozata**

Teskánd Község Önkormányzat Képviselőtestülete a tulajdonában lévő Zalaegerszeg 0235 hrsz-ú kivett vízmű megnevezésű 769 m2 nagyságú ingatlanának 6/1000 tulajdoni hányadát 3.990,- vételárért eladja Zalaegerszeg Megyei Jogú Város Önkormányzatának.

Felhatalmazza a polgármestert az adás-vételi szerződés aláírására.

**Zalaispa Társulási megállapodás módosítása**

Előadó: Tóth Istvánné polgármester

Tóth Istvánné polgármester ismertette az előterjesztést és a határozati javaslatot.

Szavazásra került sor, amelynek eredményeként a képviselőtestület egyhangúlag / 4 igen szavazattal / a következő határozatot hozta:

**Teskánd Község Önkormányzat 6/2017. (I. 19.) számú határozata**

1. Teskánd Önkormányzat Képviselő-testülete a Nyugat-Balaton és Zala Folyó Medence Nagytérség Települési Szilárd Hulladékai Kezelésének Korszerű Megoldására létrejött Önkormányzati Társulás (rövidített neve: ZALAISPA Hulladékgazdálkodási Társulás) társulási megállapodását az előterjesztés szerinti tartalommal elfogadja.
2. Teskánd Önkormányzat Képviselő-testülete felhatalmazza a polgármestert a Társulási Megállapodás aláírására, és felkéri, hogy a döntésről a ZALAISPA Hulladékgazdálkodási Társulást tájékoztassa.

Határidő: 2017. január 15.

Felelős: Tóth István Jánosné polgármester

Tóth Istvánné polgármester két pályázati lehetőségről tájékoztatta a képviselőtestületet. A pályázatok 100 %-os támogatottságúak az önkormányzatnak saját erőt nem kell biztosítani.

-Nemrég készüt el a település rendezési terve, de módosításra lenne szükség. Ezzel kapcsolatban egyeztet a terv készítőjével.

- a szociális gondoskodás helyi szabályairól szóló önkormányzati rendeletük módosításra szorul, az 1 főre jutó jövedelmek tekintetében már nagyon alacsony az összeghatár.

Sipos László gyűjtsék össze a módosítási javaslatokat és a bizottság megtárgyalja.

Tóth Istvánné polgármester február 10-ére tervezik a vállalkozói estet.

Sipos László kérdése, hogy az Alsómező utcai beruházás pénzügyi dolga hogyan áll.

Tóth Istvánné polgármester a számla megérkezett és nem is az ajánlatban foglalt összegről és vissza fogja küldeni számlát, hiszen a műszaki tartalomról sem kapott semmit.

Sipos László mennyire jelentett plusz terhet a pénzügyi csoportvezetőnek, hogy Becsvölgyén a pénzügyi ügyintéző személyében az elmúlt évben változás történt.

Tóth Istvánné polgármester a pénzügyi csoport több esetben túl van terhelve. A csoportvezető lelkiismeretesen jól végzi feladatát. A pénzügy jó kezekben van.

Sipos László a közösségi házak fejlesztésére beadandó pályázatban recept könyv kiadást is lehetne tervezni.

Tóth Istvánné polgármester megköszönte a javaslatot.

A következő 6. napirendi pontot a képviselőtestület zárt ülés keretében tárgyalta.

Kmf.

**Tóth Istvánné Fazekas István**

**polgármester jegyző**

Sipos László Simon Viktória

jegyzőkönyv-hitelesítők